Імя Вольгі Жыхаркі, педагога-арганізатара Жамчужненскай сярэдняй школы Баранавіцкага раёна, вядома многім яе землякам-педагогам. На яе рахунку — званне “Чалавек года — 2016” у галіне адукацыі, перамога на абласным конкурсе “Суперважаты-2017” у намінацыі “Вопыт і майстэрства”, 6 гадоў запар менавіта яе піянерская дружына і пярвічка БРСМ прызнаюцца лепшымі ў раёне. А днямі Вольга Аляксандраўна атрымала чарговую ўзнагароду — перамогу на Рэспубліканскім конкурсе “Валанцёр года — добрае сэрца” ў намінацыі “Асабісты ўклад сярод працоўнай моладзі” па выніках 2018 года.